1)

regulas 67. pantu aizstāj ar šādu: “67. pants Prasības attiecībā uz nebrīvē turētu putnu pārvietošanu izstāžu vajadzībām 1. Operatori nebrīvē turētus putnus uz izstādi citā dalībvalstī pārvieto tikai tad, ja šie dzīvnieki atbilst 59. pantā paredzētajiem nosacījumiem. 2. Operatori dalībvalstī nebrīvē turētos putnus pirms to pārvietošanas uz izstādi citā dalībvalstī var savākt vienā reģistrētā objektā, kas atrodas tajā pašā dalībvalstī, ievērojot šādus nosacījumus: a) nebrīvē turētie putni minētajā objektā uzturas ne ilgāk kā 12 stundas; b) savākšanas laikā objektā tur tikai nebrīvē turētus putnus, kas paredzēti attiecīgajai izstādei; c) visi objektā savāktie nebrīvē turētie putni tur nokļūst tieši no reģistrētiem vai apstiprinātiem objektiem, kuros tie tiek pastāvīgi turēti un kuros tie atbilst 59. pantā izklāstītajiem nosacījumiem. 3. Izstādes (izņemot lidošanas izstādes) operators nodrošina, ka a) dzīvnieku izstādē var iekļūt tikai nebrīvē turēti putni, kas dalībai attiecīgajā izstādē iepriekš ir reģistrēti; b) tas, ka izstādē piedalās putni no objektiem, kuru izcelsme ir izstādes vietas dalībvalstī, neapdraud citu putnu – izstādes dalībnieku – veselības statusu; to operators nodrošina šādi: vai nu i) pieprasot, lai visi nebrīvē turētie putni, kuri piedalās izstādē, būtu ar vienādu veselības statusu, vai ii) nebrīvē turētos putnus no dalībvalsts, kurā izstāde tiek rīkota, turot atsevišķās telpās vai aplokos, nošķirti no nebrīvē turētajiem putniem no citām dalībvalstīm; c) veterinārārsts, i) pirms putni tiek ievesti izstādē, veic to nebrīvē turēto putnu identitātes kontrolpārbaudes, kuri piedalās izstādē; ii) novēro putnu klīnisko stāvokli, gan tiem ierodoties izstādē, gan tās norises laikā. 4. Operatori nodrošina, ka saskaņā ar 1., 2. un 3. punktu uz izstādi pārvietotos nebrīvē turētos putnus no šādas izstādes uz citu dalībvalsti pārvieto tikai tad, ja ir izpildītas šīs prasības: a) dzīvniekiem līdzi ir saskaņā ar 81. pantu izdots veterinārais sertifikāts vai, b) ja tie ir nebrīvē turēti putni, kas nav putni, kuri piedalās lidošanas izstādēs, dzīvniekiem līdzi ir visi šie dokumenti: i) šā panta 3. punkta c) apakšpunktā minētā veterinārārsta izdota deklarācija, kurā norādīts, ka putnu veselības statuss, kas apliecināts saskaņā ar 81. pantu izdotajā sākotnējā veterinārajā sertifikātā, izstādes laikā nav apdraudēts, ii) derīgs saskaņā ar 81. pantu izdotais sākotnējais veterinārais sertifikāts, ko izdevusi izcelsmes dalībvalsts kompetentā iestāde nebrīvē turēto putnu pārvietošanai uz izstādi; c) ja tie ir putni, kas piedalījušies lidošanas izstādē, dzīvniekiem līdzi ir derīgs sākotnējais veterinārais sertifikāts, kuru putnu pārvietošanai uz lidošanas izstādi saskaņā ar 81. pantu izdevusi izcelsmes dalībvalsts kompetentā iestāde, bez b) apakšpunkta i) punktā aprakstītā apliecinājuma, ar šādiem nosacījumiem: i) dzīvnieki tiek pārvietoti atpakaļ uz to izcelsmes dalībvalsti un ii) nebrīvē turēto putnu paredzētā pārvietošana uz izcelsmes dalībvalsti tiks pabeigta, kamēr ir derīgs sākotnējais veterinārais sertifikāts, kuru nebrīvē turēto putnu pārvietošanai uz lidošanas izstādi saskaņā ar 81. pantu izdevusi izcelsmes dalībvalsts kompetentā iestāde. 5. Šā panta 3. punkta c) apakšpunktā minētais veterinārārsts 4. panta b) apakšpunkta i) punktā minēto deklarāciju izdod tikai ar šādiem nosacījumiem: a) dzīvnieki tiek pārvietoti atpakaļ uz to izcelsmes dalībvalsti; b) ir veikti pasākumi, lai nodrošinātu, ka nebrīvē turēto putnu paredzētā pārvietošana uz izcelsmes dalībvalsti tiks pabeigta, kamēr ir derīgs sākotnējais veterinārais sertifikāts, kuru nebrīvē turēto putnu pārvietošanai uz izstādi saskaņā ar 81. pantu izdevusi izcelsmes dalībvalsts kompetentā iestāde; c) ir izpildīti 3. punkta b) apakšpunktā minētie nosacījumi.”